CELEX: 62018CN0492
Language: et
Date: 2018-07-27 00:00:00
Title: Kohtuasi C-492/18: Eelotsusetaotlus, mille on esitanud Rechtbank Amsterdam (Madalmaad) 27. juulil 2018 – Openbaar Ministerie versus TC

22.10.2018   
            
            
               ET
            
            
               Euroopa Liidu Teataja
            
            
               C 381/7
            
         
      Eelotsusetaotlus, mille on esitanud Rechtbank Amsterdam (Madalmaad) 27. juulil 2018 – Openbaar Ministerie versus TC
      (Kohtuasi C-492/18)
      (2018/C 381/09)
      Kohtumenetluse keel: hollandi
      
         Eelotsusetaotluse esitanud kohus
      
      Rechtbank Amsterdam
      
         Põhikohtuasja pooled
      
      
         Taotluse esitaja: Openbaar Ministerie
      
         Teine pool: TC
      
         Eelotsuse küsimus
      
      Kas nõutava isiku, kelle puhul esineb põgenemisoht, üleandmisvahistuses pidamine kauem kui 90 päeva alates selle isiku vahistamisest on vastuolus Euroopa Liidu põhiõiguste harta artikliga 6, kui:
      
                  —
               
               
                  vahistamismäärust täitev liikmesriik on raamotsuse 2002/584/JSK (1) artikli 17 üle võtnud nii, et nõutava isiku üleandmisvahistus tuleb alati peatada kohe, kui Euroopa vahistamismääruse täitmise kohta lõpliku otsuse tegemiseks antud 90-päevane tähtaeg on möödas, ja kui
               
            
                  —
               
               
                  selle liikmesriigi õigusasutused on tõlgendanud liikmesriigi õigusakte nii, et otsuse tegemise tähtaeg peatatakse kohe, kui vahistamismäärust täitev õigusasutus otsustab esitada Euroopa Kohtule eelotsusetaotluse või oodata ära vastuse teise vahistamismäärust täitva õigusasutuse esitatud eelotsusetaotlusele või veel lükata üleandmise kohta otsuse tegemise edasi, kuna vahistamismääruse teinud liikmesriigis esineb ebainimlike või alandavate tingimuste tegelik oht?
               
            
         (1)  Nõukogu 13. juuni 2002. aasta raamotsus 2002/584/JSK Euroopa vahistamismääruse ja liikmesriikidevahelise üleandmiskorra kohta (EÜT 2002, L 190, lk 1; ELT eriväljaanne 19/06, lk 34).